VIDEO

Nemali broj ljudi buni se zbog 'podivljalih stranih turista' koji nerijetko prelaze granice dobroga ukusa te se ponašaju poput divljaka iz pećina.

Nakon što je gradonačelnik Novalje Ante Dabo zavapio zbog '13 tisuća podivljalih Engleza' od kojih se ne može živjeti, sve se više bune i stanovnici samog grada Hvara na Hvaru.

Naime, kod njih je tijekom ljetne sezone 'također kaos' jer podivljali turisti ne prezaju od nepristojnog ponašanja. Neosporno je i da Novalja i Hvar zarađuju golem novac od stranaca koji nemilice troše, no isto tako se moraju nositi i sa sve većim izazovima.

Alkoholizirani i drogirani mladi rade nepodopštine i 'teroriziraju' lokalno stanovništvo. Tako se na Facebooku pojavila snimka djevojke koja je urinirala usred Hvara na pločniku.

No djevojka koja je snimana i njezine prijateljice, nisu se zbog toga uzbuđivale već su napale ženu, Nađu Vukasović zato što ih snima.

'Pa kad kažu jadni turisti se samo zabavljaju, a mi bi ih kažnjavali...', napisala je Vukasović.